Ѽіуде́є слѣпі́и прелє́стницы и престу́пницы, хрс̑то́ву воскресе́нію невѣ́рующіи, я́кѡ ло́жному: что̀ невѣ́рное ви́дите, я́кѡ воскре́се хрс̑то́съ, мє́ртвыя воздви́гій; Ѽіуде́є вразѝ, а́ще и на́мъ не вѣ́руете, ва́шя во́ины вы̀ вопроси́те, что̀ пострада́ша ѻнѝ;кто̀ ѿвали́вый рука́ми ка́мень ѿ гро́ба; ̀ изсуши́вый смоко́вницу;кто́ же суху́ю исцѣли́вый ру́ку;кто̀ насы́тивый иногда̀ мно́жєства въ пусты́ни, а́ще не хрс̑то́съ бг҃ъ, мє́ртвыя воздви́гнувый; ̀ просвѣти́вый слѣпцы̀, и прокажє́нныя ѡчи́стивый, и хрѡмы́я испра́вивый, и пѣшеше́ствовавый мо́ренемо́креннѡ я́кѡ су́шу, а́ще не хрс̑то́съ бг҃ъ, мє́ртвыя воздви́гнувый; ̀ воздви́гнувый ме́ртва четверодне́вна изъ̑ гро́ба, вдови́ча сы́на;кто̀ стягну́вый я́кѡ бг҃ъ разсла́блена на ѻдрѣ̀, а́ще не хрс̑то́съ бг҃ъ, мє́ртвыя воздви́гнувый; ́тъ ка́мень са́мый, печа̂ти вопію́тъ, я̀же вы̀ положи́вше, поста́висте стра́жу храня́щую гро́бъ: вои́стинну воскре́се хрс̑то́съ, и живе́тъ во вѣ́ки